ไอโอดีนจะเข้าทำปฏิกิริยากับสารที่ตำแหน่งพันธะคู่ หรือพันธะสาม ของคาร์บอน ใช่หรือไม่นอกจากนี้ไอโอดีนสามารถเข้าทำปฏิกิริยากับสารอะโรมาติกได้หรือไม่
เนื่องจากไอโอดีนเป็นธาตุหมู่ 7 ซึ่งขาดอิเล็กตรอนเพียงตัวเดียวจะครบ 8 ดังนั้นไอโอดีนหนึ่งอะตอมสามารถสร้างพันธะเดี่ยวกับอะตอมของธาตุอื่นได้เพียงอันเดียวเท่านั้น ส่วนคาร์บอนเป็นธาตุหมู่ 4 ขาดอิเล็กตรอนอีก 4 สามารถเกิดพันธะเดี่ยว พันธะคู่ หรือพันธะสามก็ได้ ขึ้นอยู่กับอะตอมอื่นที่มาต่อว่าจะให้อิเล็กตรอนมาเท่าไร ตัวอย่างสารที่มีแต่ C กับ I เช่น Carbon tetraiodide (CI4) 
สำหรับเรื่องการต่อไอโอดีนเข้ากับสารอะโรมาติกนั้นทำได้อยู่แล้ว เพราะอะตอมไอโอดีนต้องการพันธะเดี่ยวหนึ่งพันธะ หากเอาไปแทนที่อะตอมของไฮโดรเจนก็จะลงตัว เพราะอะตอมไฮโดรเจนก็เกิดพันธะเดี่ยวเหมือนกัน เช่นสารนี้ Iodobenzene (C6H5I)
สำหรับ Iodine value คือปริมาณในหน่วยกรัมของไอโอดีนที่สามารถดูดกลืนโดยสารอื่น 100 กรัม ไอโอดีนจะไปแยกพันธะคู่ในสารอื่นที่สามารถรวมตัวกับไอโอดีนได้ และสีของไอโอดีนก็จะหายไป ไม่ได้จำเป็นว่าจะต้องเป็นพันธะคู่ของคาร์บอน